**Bloque de materias troncais**

**Economía**

Introdución

A formación en economía faise necesaria nun contexto globalizado, no que as relacións entre os axentes económicos e sociais son cada día máis complexas.

A consideración do comportamento económico das persoas na procura da satisfacción das súas necesidades, así como da produción e da organización dos bens e os servizos necesarios, e da distribución dos recursos escasos facilitan a compresión da realidade social.

Calquera persoa necesita coñecer as regras básicas que explican os acontecementos económicos e a linguaxe específica utilizada por economistas e medios de comunicación para analizar eses feitos. O estudo da economía axuda a percibir e a coñecer o mundo, e posibilita analizar e afondar nas relacións humanas, facilita a comprensión dos conceptos utilizados habitualmente na análise económica e empresarial, serve para potenciar destrezas de razoamento, abstracción e interrelación, e proporciona ferramentas para examinar de xeito crítico a sociedade. E contribúe tamén a desenvolver a curiosidade intelectual, a capacidade analítica, o rigor e a amplitude de perspectivas á hora de indagar no coñecemento de variables como o crecemento, a pobreza, a educación, a saúde, a riqueza, o ambiente, etc. Proporciona importantes coñecementos matemáticos e estatísticos, habilidades de comunicación oral e escrita para explicar e transmitir ideas e conclusións, con argumentos e evidencias empíricas, sentido da ética e respecto polo ser humano, así como unha intensa capacidade de traballo, tanto individual como en equipo.

O enfoque empregado pola economía na resolución dos problemas sociais distínguea das restantes ciencias sociais. A materia de 4º de ESO distribúese en seis bloques que permiten o estudo da economía como ciencia e do papel dos axentes económicos. No bloque 1 ("Ideas económicas básicas") recóllense aspectos relativos aos principios económicos, á terminoloxía propia e á metodoloxía da ciencia económica. No bloque 2 ("Economía e empresa") analízase o papel e o funcionamento do/da axente de empresas na economía. O seguinte bloque ("Economía persoal") está dedicado ao estudo da transcendencia das decisións económicas na vida das persoas. O cuarto bloque ("Economía e ingresos e gastos do Estado") repasa o papel estatal no funcionamento económico a través da análise dos seus ingresos e gastos. No quinto bloque ("Economía e tipos de xuro, inflación e desemprego") repásanse os aspectos máis salientables da economía financeira e a súa repercusión na actividade económica e o nivel de emprego. E para rematar, o bloque de "Economía internacional" fai un breve repaso do funcionamento do sector exterior da economía con especial fincapé nas repercusións da integración económica e a globalización.

A materia de Economía de 1º de bacharelato emprega un esquema mixto de presentación, herdado de deseños curriculares anteriores e baseado principalmente na análise da economía como ciencia, do papel dos axentes económicos e do funcionamento das principais institucións económicas e os seus elementos. Estrutúrase en sete bloques: no primeiro abórdase a o principal problema orixe da ciencia económica, a economía e a escaseza, continuando coa organización da actividade económica para estudar a estrutura dos sistemas económicos; nun segundo bloque ("A actividade produtiva") descríbese a produción como principal actividade económica; no terceiro ("O mercado e o sistema de prezos") repásase a principal institución na fixación de prezos e asignación de recursos; o seguinte bloque ("A macroeconomía") céntrase na medición da actividade económica e no estudo do mercado de traballo; no quinto ("Aspectos financeiros da economía") faise un repaso da vertente financeira da actividade económica; o sexto ("O contexto internacional da economía") aborda a análise do sector exterior e dos fenómenos de integración económica e globalización; e, finalmente, no bloque titulado "Desequilibrios económicos e o papel do Estado na económica", reflexiónase sobre o carácter cíclico da actividade económica e o papel do Estado para mitigar e corrixir os desequilibrios xurdidos do funcionamento económico.

A grande transcendencia social da economía queda reflectida na súa contribución ao fomento da mellora na calidade de vida, ao progreso e ao benestar social. Os coñecementos económicos teñen cada día mías valor, pola importancia de contar cunha cidadanía formada e pola relevancia dunha boa administración dos recursos públicos.

O estudo da economía proporciona, xunto coa formación técnica, competencias lingüísticas e de comunicación, matemática e competencias básicas en ciencia e tecnoloxía, sociais e cívicas, así como sentido da iniciativa e espírito emprendedor.

|  | Economía. 1º de bacharelato | | |  |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias clave |
|  | Bloque 1. Economía e escaseza. A organización da actividade económica | | |  |
| * i * l | * B1.1. Escaseza, elección e asignación de recursos. Custo de oportunidade. | * B1.1. Explicar o problema da escaseza: recursos escasos e necesidades ilimitadas. | * ECB1.1.1. Recoñece a escaseza e a correspondente necesidade de elixir entre decisións alternativas, como problema máis determinante para afrontar en todo sistema económico. | * CAA * CMCCT |
| * a * h * i * l | * B1.2. Mecanismos de asignación de recursos. * B1.3. Análise e comparación dos sistemas económicos. | * B1.2. Observar os problemas económicos dunha sociedade, así como analizar e expresar unha valoración crítica das formas de resolución desde o punto de vista dos sistemas económicos. | * ECB1.2.1. Analiza as respostas ás preguntas clave sobre a organización dos principais sistemas económicos. | * CSC * CMCCT * CD |
| * ECB1.2.2. Relaciona, para a súa interpretación, os cambios máis recentes no escenario económico mundial coas circunstancias técnicas, económicas, sociais e políticas que os explican, a partir de casos concretos de análise. | * CSC * CD * CAA |
| * ECB1.2.3. Compara sistemas económicos, utilizando exemplos actuais do ámbito internacional. | * CAA * CD * CSC |
| * i * l | * B1.4. Economía como ciencia: actividade económica e sociedade. * B1.5. Principios na toma de decisións económicas. * B1.6. Modelos económicos. Economía positiva e normativa. * B1.7. Información económica: interpretación de datos e gráficos. | * B1.3. Comprender o método científico que se utiliza na área da economía, así como identificar as fases da investigación científica en economía e os modelos económicos. | * ECB1.3.1. Distingue as proposicións económicas positivas das proposicións económicas normativas. | * CAA * CMCCT |
| * ECB1.3.2. Interpreta os modelos de representación da realidade económica, e emprega os termos e a metodoloxía apropiados para analizar problemas económicos concretos. | * CCL * CMCCT * CD |
|  | Bloque 2. A actividade produtiva | | |  |
| * i * l * m * p | * B2.1. Proceso produtivo e factores de produción. | * B2.1. Analizar as características principais do proceso produtivo. | * ECB2.1.1. Expresa unha visión integral do funcionamento do sistema produtivo partindo do estudo da empresa e a súa participación en sectores económicos, así como a súa conexión e interdependencia. | * CAA * CCL * CSC |
| * i * l | * B2.2. División técnica do traballo, produtividade e interdependencia. | * B2.2. Explicar as razóns do proceso de división técnica do traballo. | * ECB2.2.1. Relaciona o proceso de división técnica do traballo coa interdependencia económica nun contexto global. | * CSC * CMCCT |
| * ECB2.2.2. Clasifica e define os factores produtivos, e describe as relacións entre produtividade, eficiencia e tecnoloxía. | * CMCCT * CCL |
| * a * h * i * l * m | * B2.3. Globalización: cambios no sistema produtivo ou na organización da produción. | * B2.3. Identificar os efectos da actividade empresarial para a sociedade e a vida das persoas. | * ECB2.3.1. Analiza para explicar as repercusións da actividade das empresas, tanto nun ámbito próximo coma nun ámbito internacional. | * CSIEE * CCL |
| * a * h * i * m | * B2.4. Empresa: obxectivos e funcións. | * B2.4. Expresar os obxectivos e as funcións principais das empresas, utilizando referencias reais do ámbito próximo e transmitindo a utilidade que se xera coa súa actividade. | * ECB2.4.1. Distingue e interpreta os obxectivos e as funcións das empresas. | * CSIEE * CAA |
| * ECB2.4.2. Explica a función creadora de utilidade dos bens das empresas. | * CD * CCL |
| * i * l * m | * B2.5. Eficacia, eficiencia e efectividade. * B2.6. Eficiencia na produción: eficiencia técnica e económica. | * B2.5. Relacionar e distinguir a eficiencia técnica e a eficiencia económica. | * ECB2.5.1. Determina e interpreta a eficiencia técnica e económica a partir dos casos formulados. | * CD * CMCCT |
| * i * l * m | * B2.7. Custos de produción. Cálculo e análise dos custos de produción e dos beneficios. | * B2.6. Calcular e controlar os custos e os beneficios das empresas, e representar e interpretar gráficos relativos a eses conceptos. | * ECB2.6.1. Calcula, clasifica e utiliza diversos tipos de custos, fixos e variables, totais, medios e marxinais, e representa e interpreta gráficos de custos. | * CMCCT * CD |
| * ECB2.6.2. Calcula, analiza e interpreta os beneficios dunha empresa a partir de supostos de ingresos e custos dun período. | * CMCCT * CD |
| * i * l * m | * B2.8. Función de produción. | * B2.7. Analizar, representar e interpretar a función de produción dunha empresa a partir dun caso dado. | * ECB2.7.1. Representa e interpreta gráficos de produción total, media e marxinal, a partir de supostos dados. | * CMCCT * CD |
|  | Bloque 3. O mercado e o sistema de prezos | | |  |
| * i * l * m | * B3.1. Curva de demanda. Movementos ao longo da curva de demanda e desprazamentos na curva de demanda. Elasticidade da demanda. * B3.2. Curva de oferta. Movementos ao longo da curva de oferta e desprazamentos na curva da oferta. Elasticidade da oferta. * B3.3. Equilibrio do mercado. | * B3.1. Interpretar, a partir do funcionamento do mercado, as variacións en cantidades demandadas e ofertadas de bens e servizos en función de distintas variables. | * ECB3.1.1. Representa graficamente os efectos das variacións das variables no funcionamento dos mercados. | * CMCCT * CD |
| * ECB3.1.2. Define e expresa matematicamente as variables que determinan a oferta e a demanda. | * CMCCT * CCL |
| * ECB3.1.3. Analiza as elasticidades de demanda e de oferta, interpretando os cambios en prezos e cantidades, así como os seus efectos sobre os ingresos totais. | * CMCCT * CD |
| * a * h * i * l * m | * B3.4. Estruturas de mercado e modelos de competencia. * B3.5. Competencia perfecta. Competencia imperfecta. Monopolio. Oligopolio. Competencia monopolística. | * B3.2. Analizar o funcionamento de mercados reais e observar as súas diferenzas cos modelos, así como as súas consecuencias para os/as consumidores/as, as empresas ou os estados. | * ECB3.2.1. Analiza e compara o funcionamento dos tipos de mercados, e explica as súas diferenzas. | * CMCCT * CCL |
| * ECB3.2.2. Aplica a análise dos tipos de mercados a casos reais identificados a partir da observación do ámbito máis inmediato. | * CAA * CSC |
| * ECB3.2.3. Valora de forma crítica os efectos que se derivan sobre os axentes intervenientes nos diversos mercados. | * CSC |
|  | Bloque 4. A macroeconomía | | |  |
| * g * h * i * l | * B4.1. Macromagnitudes: produción. Renda. Gasto. * B4.2. Equilibrio macroeconómico: demanda e oferta agregadas. * B4.3. Inflación e tipos de xuro. * B4.4. Os vínculos dos problemas macroeconómicos e a súa interrelación. | * B4.1. Distinguir as principais magnitudes macroeconómicas, operar con elas e analizar as súas interrelacións, valorando os inconvenientes e as limitacións que presentan como indicadores da calidade de vida. | * ECB4.1.1. Mide, interpreta e expresa as principais magnitudes macroeconómicas como indicadores da situación económica dun país. | * CMCCT * CD * CSC * CCL |
| * ECB4.1.2. Relaciona as principais macromagnitudes e utilízaas para establecer comparacións con carácter global. | * CAA * CSC |
| * ECB4.1.3. Analiza de forma crítica os indicadores estudados e valora o seu impacto, os seus efectos e as súas limitacións para medir a calidade de vida. | * CSC |
| * g * i * l | * B4.5. Indicadores do desenvolvemento da sociedade: as macromagnitudes e as súas limitacións. | * B4.2. Interpretar datos e indicadores económicos básicos e a súa evolución. | * ECB4.2.1. Utiliza e interpreta a información contida en táboas e gráficos de variables macroeconómicas e a súa evolución no tempo. | * CMCCT * CD |
| * ECB4.2.2. Considera investigacións e publicacións económicas de referencia como fonte de datos específicos, e recoñece os métodos de estudo utilizados por economistas. | * CAA * CD |
| * ECB4.2.3. Opera con variables económicas mediante aplicacións informáticas, analízaas e interprétaas, e presenta as súas valoracións de carácter persoal. | * CD * CMCCT |
| * a * h * i * l * m | * B4.6. Mercado de traballo. Desemprego: tipos e causas. | * B4.3. Valorar a estrutura do mercado de traballo e a súa relación coa educación e a formación, analizando de xeito especial o desemprego. | * ECB4.3.1. Examina e interpreta datos e gráficos de contido económico relacionados co mercado de traballo. | * CMCCT * CD |
| * ECB4.3.2. Valora a relación da educación e a formación coas probabilidades de obter un emprego e mellores salarios. | * CSC * CAA |
| * ECB4.3.3. Investiga e recoñece vieiros de ocupación e tendencias de emprego. | * CAA * CD |
| * a * g * h * i * l * p | * B4.7. Políticas contra o desemprego. O desemprego en Galicia. | * B4.4. Estudar as opcións de políticas macroeconómicas para facer fronte á inflación e ao desemprego. | * ECB4.4.1. Analiza os datos de inflación e desemprego en España e as alternativas para loitar contra o desemprego e a inflación. | * CD * CSIEE |
|  | Bloque 5. Aspectos financeiros da Economía | | |  |
| * i * l | * B5.1. O diñeiro na economía: tipoloxía e funcionamento. * B5.2. Proceso de creación do diñeiro. | * B5.1. Recoñecer o proceso de creación do diñeiro, os cambios no seu valor e a forma en que estes se miden. | * ECB5.1.1. Analiza e explica o funcionamento do diñeiro e do sistema financeiro nunha economía. | * CSC * CMCCT * CD * CCL |
| * a * d * h * i * l | * B5.3. Teorías explicativas da inflación. | * B5.2. Describir as teorías explicativas sobre as causas da inflación e os seus efectos sobre os/as consumidores/as, as empresas e o conxunto da economía. | * ECB5.2.1. Recoñece as causas da inflación e valora as súas repercusións económicas e sociais. | * CSC * CD |
| * i * l | * B5.4. Sistema financeiro. Novas formas de financiamento. | * B5.3. Explicar o funcionamento do sistema financeiro e coñecer as características dos seus principais produtos e mercados. | * ECB5.3.1. Valora o papel do sistema financeiro como elemento canalizador do aforro ao investimento, e identifica os produtos e os mercados que o compoñen. | * CAA * CSC * CD |
| * a * d * h * i * l | * B5.5. Política monetaria: instrumentos. | * B5.4. Analizar os tipos de política monetaria. | * ECB5.4.1. Razoa de forma crítica, en contextos reais, sobre as accións de política monetaria e o seu impacto económico e social. | * CAA * CMCCT * CSC |
| * i * l * a * h * i * l | * B5.6. Banco Central Europeo. * B5.7. Mecanismos da oferta e demanda monetaria: efectos sobre os tipos de xuro. | * B5.5. Identificar o papel do Banco Central Europeo e a estrutura da súa política monetaria. | * ECB5.5.1. Identifica os obxectivos e a finalidade do Banco Central Europeo, e razoa sobre o seu papel e o seu funcionamento. | * CSC * CMCCT * CD |
| * ECB5.5.2. Describe os efectos das variacións dos tipos de xuro na economía. | * CMCCT * CCL |
|  | Bloque 6. O contexto internacional da economía | | |  |
| * g * i * l | * B6.1. Comercio internacional: causas e teorías. * B6.2. Balanza de pagamentos, con especial referencia á española. | * B6.1. Analizar os fluxos comerciais entre dúas economías. | * ECB6.1.1. Identifica e describe os fluxos comerciais internacionais. | * CSC * CCL * CMCCT |
| * a * i * l | * B6.3. Cooperación e integración económica. * B6.4. Unión Europea (UE). | * B6.2. Examinar os procesos de integración económica e describir os pasos que se produciron no caso da Unión Europea. | * ECB6.2.1. Explica o proceso de cooperación e integración económica producido na Unión Europea, e reflexiona para valorar as repercusións e as implicacións para España nun contexto global. | * CSC * CCL |
| * a * b * h * i * l * p | * B6.5. Globalización económica e financeira: causas e consecuencias. * B6.6. Organismos económicos internacionais: mecanismos de regulación. | * B6.3. Analizar e valorar as causas e as consecuencias da globalización económica, así como o papel dos organismos económicos internacionais na súa regulación. | * ECB6.3.1. Expresa as razóns que xustifican o intercambio económico entre países. | * CSC * CCL |
| * ECB6.3.2. Describe as implicacións e os efectos da globalización económica nos países e reflexiona sobre a necesidade da súa regulación e da súa coordinación. | * CAA * CD * CMCCT * CSC |
|  | Bloque 7. Desequilibrios económicos e o papel do Estado na economía | | |  |
| * a * b * c * i * l | * B7.1. Ciclos económicos: crises na economía. * B7.2. Políticas macroeconómicas de crecemento, estabilidade e desenvolvemento. * B7.3. Ambiente: recurso sensible e escaso. * B7.4. Pobreza e subdesenvolvemento: causas e posibles vías de solución. | * B7.1. Reflexionar sobre o impacto do crecemento e as crises cíclicas na economía e os seus efectos na calidade de vida das persoas, o ambiente e a distribución da riqueza a nivel local e mundial. | * ECB7.1.1. Identifica e analiza os factores e as variables que inflúen no crecemento económico, no desenvolvemento e na redistribución da renda. | * CSC * CMCCT * CD |
| * ECB7.1.2. Diferencia os conceptos de crecemento e de desenvolvemento. | * CCL * CMCCT |
| * ECB7.1.3. Recoñece e explica as consecuencias do crecemento sobre a repartición da riqueza, sobre o ambiente e sobre a calidade de vida. | * CSC * CCL |
| * ECB7.1.4. Analiza de forma práctica os modelos de desenvolvemento dos países emerxentes e as oportunidades que teñen os países en vías de desenvolvemento para crecer e progresar. | * CAA * CSC * CD |
| * ECB7.1.5. Reflexiona sobre os problemas ambientais e a súa relación co impacto económico internacional analizando as posibilidades dun desenvolvemento sustentable. | * CSC * CMCCT |
| * ECB7.1.6. Desenvolve actitudes positivas en relación co ambiente e valora a consideración da protección do ambiente na toma de decisións económicas. | * CSC * CAA |
| * ECB7.1.7. Identifica os bens ambientais como factor de produción escaso, que proporciona inputs e recolle refugallos e residuos, o que supón valorar os custos asociados. | * CSC * CMCCT |
| * ECB7.1.8. Recoñece a evolución cíclica da actividade económica, describe as fases, as representa graficamente e considera as súas consecuencias sociais. | * CMCCT * CSC |
| * a * c * i * l | * B7.5. Política fiscal e orzamentos públicos. * B7.6. O Estado na economía: funcións. * B7.7. Os fallos do mercado e a intervención do sector público. * B7.8. Redistribución de renda e riqueza: igualdade de oportunidades. | * B7.2. Explicar e ilustrar con exemplos significativos as finalidades e as funcións do Estado nos sistemas de economía de mercado, e identificar os principais instrumentos que utiliza, valorando as vantaxes e os inconvenientes do seu papel na actividade económica. | * ECB7.2.1. Distingue e explica as funcións do Estado: fiscais, estabilizadoras, redistributivas, reguladoras e provedoras de bens e servizos públicos. | * CCL * CMCCT |
| * ECB7.2.2. Identifica os principais fallos do mercado, as súas causas e os seus efectos para os axentes que interveñen na economía, e as opcións de actuación por parte do Estado. | * CSC * CMCCT * CD |
| * ECB7.2.3. Clasifica e describe os elementos integrantes dos orzamentos públicos e argumenta a necesidade de prever os ingresos e os gastos, e controlar a súa execución. | * CAA * CMCCT * CD |
| * d * g * i * l * m | * B7.1. Estrutura económica e financeira da empresa. * B7.2. Concepto e clases de investimento. * B7.3. Valoración e selección de proxectos de investimento. * B7.4. Fontes de financiamento interno e externo da empresa. Novas formas de financiamento. * B7.5. Ciclos da empresa. * B7.6. Período medio de maduración. | * B7.1. Valorar proxectos de investimento, xustificar razoadamente a selección da alternativa máis vantaxosa, diferenciar as posibles fontes de financiamento nun determinado suposto e razoar a elección máis axeitada. | * EEB7.1.3. Explica as posibilidades de financiamento das empresas diferenciando o externo e o interno, a curto e a longo prazo, así como o custo de cada un e as implicacións na marcha da empresa. | * CCL * CMCCT |
| * EEB7.1.4. Analiza, nun suposto concreto de financiamento externo, as opcións posibles, os seus custos e as variantes de amortización. | * CAA * CD * CMCCT |
| * EEB7.1.5. Analiza e avalía, a partir dunha necesidade concreta, as posibilidades que teñen as empresas de recorrer ao mercado financeiro. | * CAA * CMCCT * CSIEE |
| * EEB7.1.6. Valora as fontes externas e internas de financiamento da empresa. | * CMCCT * CSIEE |
| * EEB7.1.7. Analiza e expresa as opcións financeiras que mellor se adaptan a un caso concreto de necesidade financeira. | * CAA * CMCCT |
| * EEB7.1.8. Aplica os coñecementos tecnolóxicos á análise e á resolución de supostos. | * CD * CMCCT |
| * EEB7.1.9. Identifica e describe os ciclos da actividade da empresa e as súas fases. | * CCL * CMCCT * CSIEE |
| * EEB7.1.10. Calcula, para un determinado suposto práctico, os períodos de maduración da empresa, e distingue as súas fases. | * CMCCT * CAA * CD |